钦定古今图书集成/明伦汇编/氏族典/第209卷 > 曹应第
## 钦定古今图书集成/明伦汇编/氏族典/第209卷 > 曹应第

按《新泰县志》：“应第家本寒素，奉父母必丰必洁，竭力
无违。父病，思食王瓜，暮春瓜未生，应第号泣徒行三
百里厚价觅之，父食汗出，遂愈。又患眼疾，每食必亲
操匙箸，便溺自为扶掖。父亡，勺水不入口者三日，绝而复苏者数四。茹淡啜素，三年无改。母疾，朝夕侍侧，
躬进汤药，夜祷天求代，大雪没踵不觉。”